Izvor: N1/Pixsell

Tonino Picula, koji je najavio da će se natjecati za novog šefa SDP-a i Aleksandra Kolarić, koja traži da je ponovno prime u SDP, a koja također pretendira na tu funkciju, 'zaratili' na Twitteru.

"Vidim da bi me slao na sud partije i preslušavao moje ideje @TPicula ? To je nastavak Zove politike #7.poraz", napisala je Kolarić na Twitteru.

"O čemu ti to", odgovorio joj je Picula.

"Picula postavlja diskriminirajuće prepreke mojem povratku. ZM me izbacio, a TP bi me preslušao. Utabanim stazama", dodala je Kolarić.

Podsjetimo, Aleksandra Kolarić ranije se telefonom javila u specijalnu emisiju N1 i zatražila da članovi SDP-a zatraže njen povratak u stranku. Kandidirat će se za predsjednicu nakon toga.

"Protustatutarno su me izbacili, zato očekujem da me vrate za pet minuta... Da jasno zatraže moj povratak, jer moj slučaj je prijelomnica za SDP", kazala je, dodajući da to znači poništenje odluke o njenom izbacivanju.

Više o tome pročitajte OVDJE.

Vidim da bi me slao na sud partije i preslusavao moje ideje @TPicula ? To je nastavak Zove politike #7.poraz — Aleksandra Kolaric (@Alex_Kolaric) September 13, 2016

Izvor: Twitter screenshot

Tonino Picula je u intervjuu za tportal komentirao i Aleksandru Kolarić koja se želi vratiti u stranku, a ima i ambicije postati predsjednicom.

"Želim da Aleksandra Kolarić svoje ideje, koje već dugo prezentira izvan SDP-a, predstavi stranci jer bolje je da se te ideje rasprave u stranci i da vidimo jesu li nam prihvatljive. U svakom slučaju, ja sam uvijek bio za inkluzivnost, a ne ekskluzivnost. Njezine ideje trebaju proći verifikaciju stranke, moramo o njima raspraviti. Naravno, postoje tijela na kojima se o tome odlučuje, ali nedopustivo mi je i strano da je netko osuđen zbog verbalnog delikta i izbačen samo zato što ima drukčije mišljenje od vodstva", rekao je Picula.